મોડાસા | મોડાસામાં આજુબાજુના તાલુકાઓના, ગામડાઓના અને શહેરના કોંગી કાર્યકરો મોટી સંખ્યામાં ઉમટી પડ્યા હતા. કાર્યકરોએ શાળાઓ તેમજ સરકારી સંસ્થાઓ બંધ કરાવી દીધી હતી. મોડાસા ચાર રસ્તા ખાતે ધારાસભ્ય રાજેન્દ્રસિંહ ઠાકોર અને જિલ્લા કોંગ્રેસ પ્રમુખ કમલેન્દ્રસિંહ પુવારની આગેવાનીમાં ચાર રસ્તા ઉપર આવેલા પેટ્રોલ પંપને બંધ કરી તાળાં બંધી કરી દેવામાં આવી હતી. કોંગી કાર્યકરો મોટી સંખ્યામાં બંધના એલાનને સફળ બનાવવા માટે બસ સ્ટેશન રોડ તેમજ શામળાજી રોડ અને માલપુર રોડ પર નીકળતાં વેપારીઓએ ટપોટપ દુકાનોના શટર પાડીને બંધને સમર્થન આપ્યું હતું. જેના કારણે મોડાસામાં બજારો બંધ રહ્યા હતા. 50 કાર્યકરોની અકટકાયત કરાઇ હતી.